છોકરો પોતાની સારવાર માટે પ્રાઇવેટ કંપનીમાં કામ કરતા પિતા સાથે રહેવા માટે મુંબઈ આવ્યો હતો, જ્યાં પિતા સાથે તેમના ફ્રેન્ડ પણ રહે છે. પિતાના રૂમમેટે કરેલા કૃત્ય બાબતે ૧૬ માર્ચે છોકરાએ પિતાને ફરિયાદ કરી હતી ત્યારે પિતાએ પોતાના રૂમમેટને પૂછતાં આરોપીએ આ વાતને નકારી દીધી હતી અને પિતાએ તેના પર વિશ્વાસ કર્યો હતો. એ પછી પણ બન્ને એક જ રૂમમાં સાથે જ રહેતા હતા. સોમવારે જ્યારે પિતા છોકરાને ફ્રેન્ડના ભરોસે મૂકી પબ્લિક વૉશરૂમમાં ગયા હતા ત્યારે વૉશરૂમમાં લાંબી લાઇનને કારણે પિતાને ખૂબ વાર લાગી હતી અને એકાદ કલાક બાદ જ્યારે તે ઘરે આવ્યા ત્યારે છોકરાએ ફરી પિતાને અંકલે પોતાનું શારીરિક શોષણ કર્યું હોવાની ફરિયાદ કરી હતી. એ સમયે પણ આરોપીએ આ વાતનો ઇનકાર કર્યો હતો અને છોકરો માનસિક રીતે અક્ષમ હોવાનું કહ્યું હતું. એ પછી પિતાએ પોલીસને ફરિયાદ કરી હતી ત્યારે મેડિકલ તપાસમાં છોકરાનું શારીરિક શોષણ થયું હોવાનું સ્પષ્ટ થતાં પોલીસે આરોપીની ધરપકડ કરી હતી.